                                    Kick-box világbajnokság: Már kilencen a döntőben!!!
Dublinban minden eddiginél keményebb versenynapot hozott a csütörtök a WAKO kick-box világbajnokságon, hiszen a versenyzők egy része nem csak a legjobb négybe, hanem a döntőbe jutásért megvívta mérkőzését. Köztük szép számmal találtunk győztes magyarokat is. Kedvcsinálónak hatott, hogy világversenyre kilátogatott a Magyar Köztársaság  dublini nagykövete, Dr. Magyarics Tamás is, hogy bátorító szavakat intézzen a válogatott tagjaihoz és szurkoljon mérkőzéseik alatt. Szükség is volt erre, s bizonyára, ennek a szurkolásnak is köszönhetően, jól szerepeltek versenyzőink. 
Semi-contact: 
57 –kg-ban Varga László, először a 4 közé jutásért a német Ricardo Krempst győzte le  (14:6), majd a döntőbe jutásért az olasz világsztárt, Vincenzho Gagliardit (22:20) , így Laci világbajnoki döntős szombaton. Ellenfele a hazaiak sztárja, Ashley lesz. 
    63-kg-ban Veres Richárd  bejutott a 4-be, de ott a régi riválisával Adriano Passaróval találkozott, ez előhozott világbajnoki döntőnek számított, mindenki tudta. Sajnos a bírók is, így erős nyomás nehezedett rájuk . A meccs fej-fej mellett haladt egészen az utolsó másodpercig, amikor is Richárd hibátlanul indított technikája ellenére az olasznak ítéltek pontok, sajnos egyenlítésre ezek után nem volt idő, így legnagyobb megdöbbenésünkre az olasz fiút hozták ki győztesnek. Ricsinek meg kell elégednie idén a világbajnoki bronzéremmel (sokan cserélnének azért vele ) 
     69 kg-ban Veres Alex, mindenkit elkápráztatott. Méltán lépett bátyja Richárd nyomdokaiba, mert először az osztrákok világbajnoki bronzérmesét Michael Gebhartot lépte le (16:8) így bejutva a legjobb 4 –be már érmesként várva az elődöntőt, ahol a németek üdvöskével Timmy Sarantoudissal óriási csatában győzedelmeskedett.(8:6) Verese Alex is világbajnoki döntős, ellenfele a nagy esélyes olasz Domenico Di Marco lesz 
         74 kg-ban Gömbös László a szerdai nehézkes kezdés után bejutott a 4-be az olaszok új sztárjának Luca Padoan legyőzésével (10:9), majd az elődöntőben a régi riválisát, a veterán dánt,  Morten Spissoy-t győzte le nagy különbséggel. (10:6)Gömbös László világbajnoki döntős, a fináléban az orosz Jegor Racsikov vár reá.
 79 kg-ban Mórádi Zsolt kimagasló formája tovább folytatódott, a nyolcban az olaszok fenegyerekét Marco Nordio-t győzte le technikai K.O:-val 12:2 arányban , majd a 4-ben egy olyan szlovén sráccal került össze (Alexandre Docic), aki mindenki meglepetésére végigverte Zsoltiig a mezőnyt. Na itt Mórádi „megálljt” parancsolt neki 8:1 arányú fölényes győzelemmel és Ő is világbajnoki döntőt vívhat!!! Az ellenfél egy igazi „nagyágyú” a legjobb ír semi-contactos  Robbie Mc Menamey lesz.
   89-kg-ban  Imre Tamás simán jutott a 4-be az orosz Ivan Pikalin  13:3 arányú legyőzésével . Ott a súlycsoport világbajnokával az  angol Drew Neil-el kellett bunyóznia. Óriási küzdelemben Tamás egy ponttal alulmaradt (9:8), de így is gyönyörűen csillog az a világbajnoki bronzérem!!
        94 kg-ban Jároszkievicz Krisztián, vívta a nap legnagyobb csatáját. Először a 4-közé egy dél afrikai harcossal , Naazim Fakirral kellett megküzdenie,ami túl nagy erőfeszítést nem jelentett neki – T.K.O., 11:1_, Az elődöntőben az amerikai Ross Levine-nal folytatott mérkőzése igazán komolynak sikerült. Ez az amerikai már többször otthon Amerikában megverte a legjobb honfitársnak számító Raymond Daniels-.t is. Itt nem járt sikerrel, „Törpe”k megállította Őt!!(11:7)  A világbajnoki döntőben ellenfele az olasz Paolo Niceforo lesz majd.
         +94 kg-ban  Csikós Pétert sajnos a sorsolás összehozta a nagy esélyes angol Chris Astonnal.Csodálatot küzdelemmel végig vezetve 5:4 –el fordulva a 3. menetre készen állt, ám jó szokás szerint az ő támadásaira nem, ellenben ellenfele akcióira adtak pontot. Így a 3. menet végére 5:5 lett az állás! Sajnos a hosszabbítás hasonló elvek mellet zajlott, így Csikós Petinek nem teremhetett babér ezen az estén!!
 A hölgyeknél 50 kg Veres Mercédesz. Mercédesz minden képzeletet felülmúlva harcolt, először török Ebru Ozmen-t verte könnyedén, technikai K.O:-val, majd a rutinos angol ellenfelét, a súlycsoport világbajnokát Sharon Gill-t győzte le 14:10 arányban, így Ő is világbajnoki döntőzik. Ellenfele az olasz Giulia Cavallaro lesz majd.
55 kg-ban Hanicz Nelly először technikai K.O:-val nyert az angol Rachel House ellen, majd a döntőbe jutásért  óriási küzdelemben, az első érvényes találattal  1 ponttal maradt alul  a regnáló világbajnoktól az olasz Luisa Gulotti-tól így világbajnoki bronzérmes lett élete első felnőtt világbajnokságán.
       60 kg-ban Busa Andrea, sajnos „elvérzett”, az orosz világbajnoki bronzérmes Szvetlana Fagyejevától vereséget szenvedve.
           65 kg-ban Kádas Adrienn, csodálatos 2 győzelmet aratott, a 8 ban az amerikai sztárt, Nicole Pelland-ot győzte le óriási fölénnyel (20:10),, majd az elődöntőben a norvég Európa és világbajnokot, Ina Grindheimet utasította maga mögé fölényesen, 17:10 ! Világbajnoki döntős a VB újonc, ellenfele a rutinos cseh Blanka Sindlerova lesz majd.
             70 kg-ban Nagy Henrietta a 8-ban az írek legerősebb harcosával a világbajnok Claire Louise-al „végzett” meggyőzően (15:5, TKO), majd a 4-ben az oroszok élversenyzőjét, Maria Szemenovát győzte le óriási fölénnyel, 12:4 arányban. Heni világbajnoki döntőt vívhat az angol Bev Sturzaker ellen.
         +70 kg-ban  Kondár Anna, súlyos térdszalag sérüléséből, még fel sem gyógyult teljesen, sőt úgy volt, hogy nem is folytathatja a sportolást, de ő nem olyan fából van faragva, aki csak úgy feladja. A 8 ban a dél afrikai Carina Bence került sorra, nem okozott Panni túl nagy fejfájást (11:1), azután a 4-ben a németek legjobbja Marion Sand került terítékre.. Kondár Anna 7:6-ra győzött, így küzdhet meg a döntőben az orosz Irina Murasovával. 
         A szenzációs csütörtök mérlege a semi-contact csapat szempontjából: 9 döntős és két már megszerezett bronzérem.
  A full-contactosok közül 60 kg-ban Sándor Kornél nem bírt a a lengyel Artur Cieciura-val és kiesett.
63,5 kg-ban Görbics Gábor ismét győzött, most a kazah Arslan Maishibaev volt a szenvedő fél. A döntőbe jutásért az orosz Szergej Lipinecs kőkemény ellenfél lesz. 
         71 kg.-ban Benedek Zsolt szoros küzdelemben maradt alul az első számú kiemelt ukrán Mikola Oszobszkijjal szemben.
        75 kg-ban Szabó László két nyert mérkőzés után csapott össze az orosz Juszup Magomedbekovval. A szoros, kemény csatát az orosz nyerte, kis különbséggel.
           91 kg-ban Kulacsik Mirkó kis különbséggel, 2:1 arányú megosztott pontozással, de NYERT a horvát Agron Pretteni ellen, és a legjobb négybe jutott. Itt a döntőbe jutásért a német Eugen Waigel lesz az ellenfél. 

                    A női 56 kg-ban Dyékis Nóra nem bírt a svájci Petra Battig-gal és kiesett.
